SMART ร่วมงาน “วัสดุศาสตร์ Wazzadu Academy ครั้งที่ 11”
SMART ร่วมเป็นวิทยากรงาน “วัสดุศาสตร์ Wazzadu Academy ครั้งที่ 11” ณ ศูนย์ TCDC COMMONS W DISTRICT ถ.สุขุมวิท กรุงเทพฯ เมื่อเร็ว ๆ นี้
5 ก.ย. 2562

จตุรงค์ ทองเชื้อ ผู้จัดการแผนกการตลาดและพัฒนาธุรกิจ และ ชิณณเดช ศิโรเวฐนุกูล กรรมการบริหาร ร่วมด้วย ประเสริฐ สมัด ผู้จัดการแผนกบริการเทคนิค พร้อมด้วยทีมงาน บริษัท สมาร์ทคอนกรีต จำกัด (มหาชน) หรือ SMART ได้รับเกียรติร่วมเป็นวิทยากรในงานสัมมนา “วัสดุศาสตร์ Wazzadu Academy ครั้งที่ 11” ให้ข้อมูลในหัวข้อ “อิฐมวลเบากับการออกแบบโรงแรมในรูปแบบต่างๆ”
พร้อมออกบูธนำเสนอสินค้าอิฐมวลเบา SMART บล็อกมวลเบาเพื่อการตกแต่งวัสดุที่เหมาะกับงานออกแบบสถาปัตยกรรม โดยมีนักออกแบบภายใน ,สถาปนิก ,กลุ่มผู้รับเหมาและผู้สนใจเข้าชมบูธและสอบถามข้อมูลจำนวนมาก ณ ศูนย์ TCDC COMMONS W DISTRICT ถ.สุขุมวิท กรุงเทพฯ เมื่อเร็ว ๆ นี้